Frank Coetzee - Giftige Verhoudings En Selfstandigheid
Giftige Verhoudings En Selfstandigheid
Ek het nou net pos gelees waar iemand vra "As j n goeie betrekking het en jou verloofde dring daarop aan dat j jou werk l
Ek het nou net 'n pos gelees waar iemand vra "As j n goeie betrekking het en jou verloofde dring daarop aan dat j jou werk los ..... Hoe sal j daarop reageer?"
My antwoord was dat die GROOTSTE probleem met vrouens wat in ongelukkige verhoudings vasgevang is, JUIS is omdat hulle niks is nie en nie selfstandig en 'n mens in eie reg is nie. So, BLY wat jy is en HOU wat jy het. Dit is JOUNE en JOU lewe en as iemand dit nie respekteer nie, KAN hy JOU ook nie respekteer en liefhe nie.
Bo en behalwe die emosionele en sielkundige skade wat 'n giftige verhouding kan aanrig en tyd vat om te herstel, is finansies, gebrek aan inkomste en stabiliteit seker die grootste probleem wat vrouens het wat in 'n verwoestende verhouding was of is en finansiele afhanklikheid van so 'n man seker ook die grootste rede is hoekom baie, baie vrouens maar net noodgedwonge alles verduur. (Met "liefde" die ander grootste rede).
Geld, net soos "liefde", het die vermoë om 'n mens te maak of te breek en as altwee deur 'n man gebruik word om 'n vrou te manipuleer en te beheer dan voorspel dit niks goeds vir so 'n vrou en as sy het ook haar kinders nie.
GOD het elke mens, 'n VROU en kind ingesluit, gemaak as selfstandige individue met eie identiteit, eie lewe, eie keuses en alles en iemand wat 'n vrou liefhet sal DIT aanvaar en respekteer want dit is juis waaroor werklike liefde gaan, oor die persoon self en nie oor die persoon as jou besitting om mee te maak wat jy wil en 100% onder jou beheer te plaas nie.
Nie eens die almagtige GOD doen dit nie en bied vir JOU en elke mens die KEUSE om self te besluit hoe jy wil lewe en NIEMAND kan JOU lewe vir JOU lei nie.
Dit is vervlaks ironies dat 'n vrou wat in 'n giftige verhouding is en by iemand bly wat haar fisies of geestelik mishandel, vir ALMAL en dit sluit haar ouers en kinders in, wat dit waag om haar te probeer reghelp, se "Los my uit dit is MY lewe" maar self nie eens besef dat ALMAL se kritiek dan JUIS daaroor gaan dat sy toelaat dat EEN persoon haar hele lewe NEGATIEF mainipuleer en beheer nie.
En nog erger, nie net haar hele lewe nie maar OOK die van haar eie kinders en sy basies OOK haar kinders se lewe, geluk, identiteit, toekoms en alles opneuk ter wille van EEN persoon.